Jabarkan Janji pilihan raya dari Pilihan raya kecil Hulu Selangor 2010 dalam bahasa melayu

Timbalan Perdana Menteri Malaysia, Tan Sri Muhyiddin Yassin menjanjikan empat buah sekolah baru di Hulu Selangor sebagaimana Belanjawan Malaysia 2010. RM2 juta diperuntukkan untuk mengatasi masalah banjir di Kampung Sentosa di Batang Kali. Permohonan RM 100 ribu untuk Masjid Al-Sajdin di Kampung Sentosa diluluskan.  Idris Ahmad selaku Ketua Penerangan PAS Pusat menyatakan pendirian bahawa PAS tidak menolak peruntukan itu tetapi mempersoalkan mengapa peruntukan mencurah-curah menjelang pilihan raya tanpa merujuk kepada Kementerian Kewangan Malaysia. Masjid di bawah tanggungjawab JAKIM.

Pada 3 April, Projek Perumahan Warga FELDA untuk Gugusan Sungai Dusun, Hulu Selangor diumumkan oleh Datuk Seri Mohd Najib bin Abdul Razak. Ia bagi keperluan dan permintaan generasi baru yang tinggal di dalam rancangan yang memerlukan rumah kediaman. 250 perumahan baru (RM32 juta di tanah seluas 14 hektar) untuk generasi kedua FELDA di Felda Soeharto turut dilancarkan. Harga seunit ialah RM42,000 bagi rumah kos rendah dan RM75,000 bagi rumah kos sederhana rendah. Kerajaan akan membiayai kos infrastruktur berjumlah RM20,000 seunit yang terdiri daripada kos sistem kumbahan, perparitan, jalan, tiang lampu, tempat rekreasi.

Yayasan Kelana Ehsan (YKE) dilancarkan di Felda Sungai Tengi dengan tujuan menyalurkan pelbagai bantuan dan peruntukan kepada penduduk di Selangor khususnya masyarakat FELDA.

Pada 3 April, Menteri Besar Selangor, Tan Sri Abdul Khalid Ibrahim turun padang menyerahkan geran tanah kepada penduduk di Ladang SKC Bernam, Kalumpang. Seramai 108 penduduk diberikan Borang 5A Hak Milik Tanah bagi melayakkan mereka memperoleh geran tanah. Mereka adalah bekas pekerja lombong Southen Kinta Cosolidate (SKC) Bernam yang telah menetap di Ladang SKC Bernam. Borang 5A adalah borang pendudukan sementara yang diserahkan kepada pemohon ketika menunggu permohonan hakmilik kekal diluluskan.

Khalid Ibrahim juga memberi Skim Mesra Usia Emas (SMUE) Fasa 2 (RM109,500) kepada 73 waris warga emas (60 tahun ke atas) yang telah meninggal dunia dan berdaftar di bawah skim tersebut daripada seluruh daerah Hulu Selangor. Waris yang layak akan mendapat RM 2,500.00.

Pada 10 April, Menteri Pertanian Dan Industri Asas Tani Datuk Seri Noh Omar turut mengagihkan RM6.4 juta yang diperuntukkan kerajaan bagi membantu sektor pertanian, penternakan dan penanaman di daerah Hulu Selangor.

Pameran Pertanian, Hortikultur dan Agro Partanian (Mini Maha) diadakan di Hulu Selangor pada 25 April 2010.

21 April, Hari Terbuka Tenaga Nasional Berhad (TNB) diadakan di Hulu Selangor. Datuk Seri Peter Chin Fah Kui selaku Menteri Tenaga, Teknologi Hijau dan Air memberi peruntukan RM450,000 bagi membaikpulih sistem paip air di Kampung Pasir Puteh, Kalumpang.

Persimpangan bertingkat di Sungai Buaya oleh syarikat Plus (Plus Expressways Bhd).

Perdana Menteri, Datuk Seri Mohd Najib bin Abdul Razak menyatakan pengumumkan pelbagai projek pengumuman adalah untuk menyelesaikan masalah rakyat yang sudah lama hadapi mereka. Ia bukan bertujuan membeli undi para pengundi.Selepas pilihan raya, pembangkang mendakwa BN membelanjakan RM167 juta bagi melaksanakan pelbagai projek untuk meraih undi di Hulu Selangor.